laion/Wikipedia-Exotic huggingface dataset:
הר אלגון

הר אלגון (באנגלית: Mount Elgon) הוא הר געש כבוי בגבול אוגנדה וקניה, מצפון לקיסומו, ממערב לקיטלה וממזרח למבאלה. ההר הוא הר הגעש הגדול והקדום ביותר באפריקה ומשתרע על שטח של 3,500 קמ"ר. הר הגעש מהווה חלק מהשבר הסורי-אפריקני והקלדרה שלו היא הקלדרה השלמה הגדולה ביותר בעולם. אדמת ההר היא קרקע לטריטית והוא מתנקז למספר נהרות. הגדולים ביניהם הם נהר סואם הנשפך לאגם טורקנה ונהר נזויה הנשפך לאגם ויקטוריה. בצידו הדרומי של ההר קיימת רשת מערות אשר המוכרת ביותר ביניהן היא מערת קיטום שרוחבה 60 מטרים והיא חודרת 200 מטרים לעומק ההר. להר חמש פסגות עיקריות: ווגגאי (Wagagai) באוגנדה (4,321 מטרים). סודק (Sudek) בקניה (4,302 מטרים). קויטובוס (Koitobos), עמוד בזלת המגיע לגובה 4,222 מטרים בצד האוגנדי של ההר. מוביי (Mubiyi) המתנשאת לגובה 4,211 מטרים. מסבה (Masaba) המתנשאת לגובה 4,161 מטרים. ההר נקרא על שם שבט האלגיו (Elgeyo) שחי בעבר במערות הגדולות בצידו הדרומי. שבט המסאי קרא להר "אל דויניו אילגון" ("Ol Doinyo Ilgoon") שפירושו הר השַד. מספר שבטים בצד האוגנדי מכנים את ההר על פי אחת מפסגותיו בשם מסבה. האירופיים הראשונים שהעפלתם לפסגות הר אלגון מתועדת היו פ. ג'קסון, א. ג'דג' וג'. מרטין, שטיפסו לפסגת סודק בשנת 1890. בשנת 1896 היה צ'ארלס ויליאם הובלי האירופי הראשון שהקיף את ההר. קמונקה וסטיגלר היו הראשונים שהעפילו לפסגות ווגגאי וקויטובוס בשנת 1911. שלושה שבטים חיים על ההר - הבאגיסו, הסאביני והאוגיאק. הבאגיסו והסאביני הם שבטי חקלאים. הבאגיסו מלים את בניהם בטקס שנערך כל שנה שנייה. הסאביני מקיימים טקס דומה אך משחיתים את איבר המין של בנות השבט. הבאגיסו נקראים גם בשם באמסבה ומאמינים שהר אלגון הוא התגלמות אביהם הקדמון, מסבה. האוגיאק היו בעבר שבט ציידים ולקטי דבש. היום יושבים מרבית בני השבט ביישובי קבע, חלקם מרצונם וחלקם על ידי הממשלה. מדיה וקבצים בנושא הר אלגון בוויקישיתוף הר אלגון, באתר אנציקלופדיה בריטניקה (באנגלית)
צמח אטלס

צמח אטלס: הישיבה (ביידיש: צמח אטלאס: די ישיבה; חלקו השני נקרא בעברית מלחמת היצר) הוא רומן היסטורי מאת הסופר חיים גראדה, המתאר את הווי חיי היהודים בליטא ובישיבותיה במחצית הראשונה של המאה העשרים. הספר מתאר את קורותיה של דמות ספרותית בשם צמח אטלס, צעיר יהודי בן העיר לומז'ה, שהתחנך בישיבות נובהרדוק אשר יישמו באופן קיצוני את תורת המוסר של הרב ישראל מסלנט. לימים נעשה ראש ישיבה בעיירה וולקניק, והוא מתייחס לישיבתו ולבני עירו תוך יישום קפדני של דרך מוסרית זאת. הספר נוגע בנקודות מרכזיות של עולם המושגים הישיבתי: למדנות, מוסר, מלחמת היצר והמתח בין בחורי הישיבה ל'בעלי בתים'. העלילה מקיפה חוגים שונים של יהודי ליטא ורצופה תיאורי הווי של חיי היהודים בליטא, תוך התמודדות עם קשיי הפרנסה, מחלוקות ציבוריות על נושאים של השפעה ומעמד. לצדו של הגיבור הראשי, מתוארת בהרחבה דמותו של ה"מחזה אברהם", המבוססת על דמותו של הרב אברהם ישעיהו קרליץ, בעל ה"חזון איש". גראדה, שהכיר היטב את החזון איש ולמד עמו, מתארו בספר כדמות אידיאלית של איש תורה ומוסר, בעל שאר רוח, שהכריזמה וההשפעה שלו נובעות מאישיותו השקטה והצנועה. הספר נכתב במקורו ביידיש ויצא לאור בלוס אנג'לס ב-1967. חלקו השני יצא בניו יורק ב-1968. היצירה תורגמה לעברית על ידי א"ד שפיר, ויצאה לאור בשנת 1968 בהוצאת עם עובד. חלקו השני של הספר יצא בעברית בשנת 1971 תחת השם מלחמת היצר, במהדורה הקטנה בכריכה רכה המכילה את חלקים א-ב בלבד (192 עמודים), ובמהדורה גדולה בכריכה קשה המכילה גם חלקים נוספים ג-ד (424 עמודים סה"כ). הספר זכה בפרס האקדמיה האמריקנית למדעי היהדות.
האלפים העליונים

האלפים העליונים (בצרפתית: Hautes-Alpes, באוקסיטנית: Auts Aups) הוא מחוז בצרפת בחבל פרובאנס-אלפ-קוט ד'אזור. המחוז הוקם ב-1790 והוא אחד מ-83 המחוזות המקוריים שנוצרו לאחר המהפכה הצרפתית. מחוז האלפים העליונים גובל באיטליה ממזרח וכן במחוזות האלפים של פרובאנס עילית, דרום, איזר וסבואה. בירת המחוז היא העיר גאפ. המחוז מאופיין בהרים גבוהים: הגובה הממוצע של המחוז הוא מעל ל-1000 מטר, והנקודה הגבוהה ביותר בו בגובה של למעלה מ-4000 מטר. מדיה וקבצים בנושא האלפים העליונים בוויקישיתוף אתר האינטרנט הרשמי של האלפים העליונים (בצרפתית) אתר האינטרנט הרשמי של האלפים העליונים (בצרפתית) האלפים העליונים, ברשת החברתית פייסבוק האלפים העליונים, ברשת החברתית אינסטגרם האלפים העליונים, סרטונים בערוץ היוטיוב אתר המועצה הכללית ערך זה הוא קצרמר בנושא גאוגרפיה של צרפת. אתם מוזמנים לתרום לוויקיפדיה ולהרחיב אותו.
אלייה (מחוז)

אלייה (בצרפתית: Allier, באוקסיטנית: Alèir) הוא מחוז בצרפת בחבל אוברן-רון-אלפ, הנמצא במרכז צרפת המטרופולינית ונקרא על שם הנהר אלייה. המחוז הוקם ב-1790 והוא אחד מ-83 המחוזות המקוריים שנוצרו לאחר המהפכה הצרפתית. המחוז מוקף במחוזות שר, נייוור, סון ולואר, לואר, פוי-דה-דום וקרז ובירתו היא העיר מולן. העיר וישי שנמצאת במחוז נודעה כבירת צרפת של וישי בתקופת מלחמת העולם השנייה. אתר האינטרנט הרשמי של אלייה (בצרפתית) אלייה, ברשת החברתית פייסבוק אלייה, ברשת החברתית אקס (טוויטר) אלייה, ברשת החברתית אינסטגרם אתר הנציבות הרשמי אתר המועצה הכללית עד תום 2015 השתייך המחוז לחבל אוברן. ערך זה הוא קצרמר בנושא גאוגרפיה של צרפת. אתם מוזמנים לתרום לוויקיפדיה ולהרחיב אותו.
אן (פיקרדי)

אן (בצרפתית: Aisne) הוא מחוז בצפון צרפת בחבל או-דה-פראנס (עד תום 2015 השתייך לחבל פיקרדי). הוא נקרא על שם נהר אן. המחוז הוקם ב-1790 והוא אחד מ-83 המחוזות המקוריים שנוצרו לאחר המהפכה הצרפתית. המחוז גובל ביער הארדנים ובבלגיה בצפון מזרח, ובירתו היא העיר לאן. אתר האינטרנט הרשמי של אן אן, ברשת החברתית פייסבוק אן, ברשת החברתית אינסטגרם אן, סרטונים בערוץ היוטיוב אתר הנציבות הרשמי אתר המועצה הכללית ערך זה הוא קצרמר בנושא גאוגרפיה של צרפת. אתם מוזמנים לתרום לוויקיפדיה ולהרחיב אותו.
אן (אוברן-רון-אלפ)

אֵן (בצרפתית: Ain, בארפיטן: En) הוא מחוז במזרח צרפת בחבל אוברן-רון-אלפ, הנקרא על שם נהר אן, ובירתו היא העיר בור-אן-ברס. אתר האינטרנט הרשמי של אן (בצרפתית) אן, ברשת החברתית פייסבוק אן, ברשת החברתית אקס (טוויטר) אן, ברשת החברתית אינסטגרם אתר הנציבות הרשמי אתר המועצה הכללית עד תום 2015 השתייך המחוז לחבל רון-אלפ. ערך זה הוא קצרמר בנושא גאוגרפיה של צרפת. אתם מוזמנים לתרום לוויקיפדיה ולהרחיב אותו.
בקבוק חם

בקבוק חם הוא מכל ממולא מים חמים ופקוק, המיועד לחימום במיטה או לחימום איבר גוף מסוים. בעבר השתמשו במדינות קרות ב"מחממי מיטה", מכלים שצורתם דמוית מחבת, ממולאים בשרידי פחם מהאח, שהושמו במיטה תחת השמיכות כדי לחממה מראש, לפני שנכנסו אליה. וכן נעשה שימוש בבעלי חיים מבויתים (כגון חתולים, כלבים, תרנגולות) לשם ניצול חום גופם לחימום, בעיקר של כפות הרגליים. גרסאות מוקדמות של בקבוק חם ידועות מהמאה ה-16. למכלים ממולאי מים היה יתרון על פני מחממי המיטה הממולאים פחם – ניתן היה להשאירם במיטה גם בעת ששכבו בה. הבקבוקים החמים שקדמו להמצאת הגומי היו עשויים מגוון חומרים כגון אבץ, נחושת, זכוכית, חרס ועץ. בקבוקים אלו הוכנסו לרוב למעטפת בד רכה, כדי למנוע כוויות. בקבוקים חמים בני-ימינו עשויים גומי או חומרים דומים, בעיצוב שהפטנט שלו הומצא בידי הממציא הקרואטי אדוארד פנקלה (Eduard Penkala). כיום הם לרוב מצופים אריג, לעיתים מעוצבים בעיצוב חדשני. בין השאר קיימים עיצובים המיועדים לילדים, בדמות בובות פרווה. במאה ה-20 השימוש בבקבוקים חמים הלך ופחת, הן בשל חימום טוב יותר של הבתים והן בשל אמצעים מודרניים יותר לחימום המיטה כגון סדין חשמלי. למרות זאת הוא עדיין אופנתי במקומות מסוימים, בהם הממלכה המאוחדת וצ'ילה וכן במדינות מתפתחות ובאזורים כפריים. במאה ה-21 ישנם החוזרים להשתמש בו מנימוקים של איכות הסביבה וחיסכון בחשמל, למשל ביפן. תחליפים מודרניים לבקבוק חם הם כריות חימום, הניתנות לחימום בתנור מיקרוגל ונחשבות בטיחותיות יותר. שימוש נוסף של בקבוקים חמים הוא לחימום מקומי של איברי גוף למטרות רפואיות כגון הקלת כאבי שרירים ומפרקים. ברפואה העממית בקבוק חם מקובל כ"תרופת סבתא" למגוון תסמינים – כאבי בטן, כאבי וסת ותסמונת קדם וסתית, הצטננות, שפעת, כאבי גב בהריון, צירי לידה, שרירים מכווצים ("תפוסים"). התוויות דומות ניתנות גם ברפואה הסינית. גם לשימושים הרפואיים קיימים כיום תחליפים כגון פד חימום. בהלכה נדונה שאלת השימוש בבקבוק חם בשבת, שכן הוא עלול לגרום חילול שבת עקב ביצוע מלאכות האסורות בשבת: אם ישפך עלול לגרום לסחיטת הבגד – ביצוע מלאכת מלבן; אם נשארו בדפנותיו מים קרים והוא ממולא במים חמים תיגרם מלאכת מבשל. "בקבוק" מים חמים ממתכת, 1925 מחמם מיטה, נועד למילוי בפחם מדיה וקבצים בנושא בקבוק חם בוויקישיתוף צילום בקבוק חם ישן, עם נרתיק בד, באתר אוניברסיטת Dundee, סקוטלנד Japan's thrifty find the hot water bottle to survive the chill, באתר הטיימס קרן בית און, הטיפ היומי: איך לטפל בצוואר תפוס לפי הרפואה הסינית, באתר ynet, 23 במרץ 2008 מהלכות שבת/שימוש בבקבוק חם בשבת, באתר "ישיבה" בקבוק חם בשבת, באתר כיפה נלמד הלכות שבת
פליקס השלישי

פליקס השלישי (בלטינית: Felix III; מת ב-1 במרץ 492), ירש את סימפליקיוס על כס האפיפיור ב-13 במרץ 483 וכיהן במשרה עד מותו. פליקס נולד למשפחה סנאטורית-רומאית, וכנראה היה בנו של כומר. הוא התחתן והתאלמן לפני מינויו לאפיפיור. נולדו לו שני בנים, ודרך בנו גורדיאנוס הוא נחשב סבא רבא-רבא של האפיפיור גרגוריוס הראשון, וכנראה בעל קשר משפחתי לאפיפיור אגאפטוס הראשון. פעולתו המרכזית הייתה נידויו ב-484 של אקאקיוס, פטריארך קונסטנטינופול, אחרי שזה פרסם עם הקיסר זנון את ה"הנוטיקון", ממנו השתמעה הדוקטרינה המונופיזיטית, לפיה לאל טבע אחד (ולא טבע כפול, דיופיזיטי). התפישה המונופיזיטית נדחתה על ידי ועידת כלקדון, ותמיכתו של זנון בפטריארך קונסטנטינופול חיזקה את תביעתו (ותביעת פטריארכי אנטיוכיה ואלכסנדריה) למעמד שווה לזה של האפיפיור. נידויו של פטריארך קונסטנטינופול חולל את הקרע האקאקי שנמשך 35 שנים. הוועידה הלטרנית בראשות פליקס, במרץ 487, קבעה את התנאים לקבלתם מחדש אל שורות הכנסייה של אנשי הכנסייה באפריקה, שהוטבלו מחדש לנצרות אריאנית בלחץ הוונדלים, וביקשו לחזור אל הקתוליות. מדיה וקבצים בנושא פליקס השלישי בוויקישיתוף פליקס השלישי, באתר אנציקלופדיה בריטניקה (באנגלית)
אלכסנדר קוושנייבסקי

אלכסנדר קְוַושְנְיֶיבְסקי (בפולנית: Aleksander Kwaśniewski; נולד ב-15 בנובמבר 1954) הוא פוליטיקאי פולני אשר כיהן כנשיא פולין בשנים 1995 עד 2005. קוושנייבסקי נולד בביאלוגארד. בתקופת הרפובליקה העממית הפולנית היה פעיל באיחוד הסוציאליסטי של פולין, ובשנות ה-80 שימש כשר הספורט של פולין. לאחר נפילת הקומוניזם הוא הפך לראש מפלגת השמאל SdRP (בפולנית Socjaldemokracja Rzeczypospolitej Polskiej), הממשיכה של מפלגת הפועלים הפולנית המאוחדת ששלטה בפולין הקומוניסטית. הוא נבחר לנשיא פולין בשנת 1995 בבחירות דמוקרטיות, לאחר שהביס את לך ואלנסה, הנשיא הקודם. הוא כיהן בתפקידו זה עד שנת 2005. אתר האינטרנט הרשמי של אלכסנדר קוושנייבסקי אלכסנדר קוושנייבסקי, באתר אנציקלופדיה בריטניקה (באנגלית) אלכסנדר קוושנייבסקי, במסד הנתונים הקולנועיים IMDb (באנגלית) ערך זה הוא קצרמר בנושא פולנים ובנושא פוליטיקאים. אתם מוזמנים לתרום לוויקיפדיה ולהרחיב אותו.
פליקס השני

פליקס השני היה אנטי אפיפיור שנבחר כאפיפיור בשנת 355 לאחר שהקיסר הרומאי קונסטנטיוס השני גירש את האפיפיור המכהן ליבריוס לאחר שזה סירב לגנות את אתנסיוס מאלכסנדריה. במאי 357 בעת ביקורו של הקיסר ברומא, תבעו ממנו פשוטי העם להשיב את ליבריוס. הקיסר הציע כי פליקס וליבריוס יעמדו יחד בראש הכנסייה, אולם עם שובו של ליבריוס, פליקס אולץ בכוח לפרוש לפורטו, הסמוכה לרומא. פליקס ניסה לשוב ולעמוד בראש הכנסייה אולם לא צלח, ומת זמן קצר לאחר מכן ב-22 בנובמבר 365. לימים אירע בלבול בין פליקס השני, לבין קדוש נוצרי מהתקופה הרומית שנקרא בשם "פליקס" ולכן הופיע ברשימת האפיפיורים אפיפיור בשם "פליקס השני", דבר שהביא לכך שבשנת 483 נבחר לכהותו אפיפיור בשם זה שזכה לתואר "פליקס השלישי" ולימים נבחר אפיפיור נוסף שזכה לתואר "פליקס הרביעי", אף שבפועל פליקס השני נחשב לאנטי-אפיפיור, והוא אינו מופיע ברשימת האפיפיורים הרשמית כיום (כך שאין בה אפיפיור בשם "פליקס השני"). מדיה וקבצים בנושא פליקס השני בוויקישיתוף המאבק בין ליבריוס ופליקס (באנגלית) פליקס השני, באתר אנציקלופדיה בריטניקה (באנגלית)
כלי מעבדה

כלי מעבדה הוא שם כולל למספר רב של כלים, שיוצרו על מנת לשמש במעבדות. כלי מעבדה הם דוגמה טובה לייצור לפי צורך: כלי מעבדה רבים, כדוגמת האביק, יוצרו מכיוון שנוצר צורך לעצב כלים בעלי צורה מיוחדת, בעלי ברזים, שפה או מבנה מיוחד. בעבר, היו קיימים במכוני המחקר ובאוניברסיטאות בתי חרושת לזכוכית שיצרו כלים דרושים לפי הזמנה. כיום, מרבית כלי הזכוכית הם חד פעמיים ומוזמנים מיצרנים המייצרים כלים לפי מפרט מיוחד. בכלי מעבדה ניתן לכלול כלים כדוגמת משפך מפריד, מכשור מכני כדוגמת מבער בונזן ומיכשור חשמלי ודיגיטלי כדוגמת מיקרוסקופ ומד pH. כלי מעבדה משמשים כאמצעים לביצוע ניסוי, לביצוע מדידה או לאיסוף נתונים. מדיה וקבצים בנושא כלי מעבדה בוויקישיתוף ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.
מאט ווגל

מתיו היינס "מאט" ווגל (באנגלית: Matthew Haynes "Matt" Vogel; נולד ב-3 ביוני 1957), הוא שחיין עבר אמריקאי, אלוף אולימפי ושיאן עולם שהתמחה בסגנון פרפר. ווגל נולד בפורט ויין, אינדיאנה. הוא התאמן תחת הדרכתו של גלן האמר. בשנת 1975 עבר להתאמן באוניברסיטת טנסי תחת הדרכתו של ריי בסארד. ווגל הצליח להתברג לנבחרת האמריקאית לאולימפיאדת מונטריאול (1976) לאחר שסיים במבחנים במקום השלישי בלבד. במשחקים עצמם הוא זכה בשתי מדליות זהב, במשחה ל-100 מטר פרפר בתוצאה של 54.35 שניות, לפני חבריו לנבחרת ג'ו בוטם (54.50 שניות) וגארי הול (54.65 שניות) ובמשחה שליחים 4x100 מטר מעורב ביחד עם ג'ון נייבר, ג'ון הנקן וג'ים מונטגומרי, בשיא עולם חדש של 3:42.22 דקות, לפני קנדה (3:45.94 דקות) ומערב גרמניה (3:47.49 דקות). הזמן שקבע בסגנון הפרפר בזינוק שליחים היה 54.26 שניות, המהיר בתחרות. הוא בוגר אוניברסיטת טנסי ומאמן שחייה בעיר הולדתו. בשנת 1996 זכה ווגל להיכלל בהיכל התהילה הבינלאומי של השחייה.[1] מאט ווגל, באתר הוועד האולימפי הבין-לאומי מאט ווגל, באתר olympedia.org מאט ווגל(הקישור אינו פעיל), באתר Sports123 (באנגלית)
מנהרת גוטהארד

האם התכוונתם ל... מעבר סנקט גוטהארד – מעבר הרים בגובה 2,108 מטרים בשווייץ. באזור המעבר נחצבו שלוש מנהרות: מנהרת הרכבת של סנקט גוטהארד – מנהרה בת 15 קילומטרים שנפתחה לתנועה ב-1882, ונועדה להחליף את הכביש שעבר במעבר סנקט גוטהרד מנהרת הכביש של סנקט גוטהארד – מנהרה בת 17 קילומטרים שנפתחה לתנועה ב-5 בספטמבר 1980. למנהרה רק נתיב נסיעה אחד לכל כיוון מנהרת בסיס הגוטהארד – מנהרת רכבת העוברת מתחת לרכס הרי האלפים שבשווייץ. אורכה של המנהרה 57 ק"מ, ואורכם הכולל של המנהרות, המעברים ומנהרות המשנה 151.84 ק"מ. המנהרה נחשבת למנהרה הארוכה ביותר בעולם. נפתחה לתנועה ב-11 בדצמבר 2016. מעבר סן גוטרדו
קצביה

הכפר קצביה, או בשמו המלא קצביה א-ג'דידה (בערבית: ﻗﺼﺒﻴﻪ ﺍﻠﺠﺪﻳﺪه, "קצביה החדשה"), הוא כפר סורי נטוש במרכז רמת הגולן, כשלושה קילומטרים ממזרח לקצרין, סמוך לצומת קצרין (צומת קצביה). שמו נגזר מהמילה ﻗﺼﺒ (קצב) שמשמעה בערבית קנה, והתוספת "ג'דידה" מבדילה אותו מהכפר הסמוך קצביה, שנמצא מדרום-מערב לו. ממזרח לכפר, מעבר לכביש 87, נמצא מעיין סלוקיה, המעיין שממנו שואבת חברת "מי עדן" את המים למוצריה. בין בתיה של קצביה הישנה נמצאו שרידים של בית כנסת קדום, בהם משקוף אבן שעליו תבליט בדמות חיוויאי האוחז נחש במקורו, ומנורה בעלת 11 קנים חרוטה באבן. מקומו של בית הכנסת אינו ידוע. שני הכפרים ננטשו במהלך התקדמות צה"ל וכיבוש הגולן במלחמת ששת הימים. זאב וילנאי, גולן וחרמון, הוצאת המקור, 1970.
גונאר לארסון

קארל גונאר לארסון (באנגלית: Karl Gunnar Larsson; נולד ב-12 במאי 1951) הוא שחיין עבר שוודי, אלוף אולימפי, אלוף עולם, אלוף אירופה ושיאן עולם שהתמחה בסגנון מעורב אישי. לארסון נולד במאלמה. הוא התאמן תחת הדרכתו של לארס-אריק פולסון ותחת הדרכתו של דון גמבריל בלונג ביץ'. באולימפיאדת מקסיקו סיטי (1968) סיים לארסון במקום 31 במשחה ל-200 מטר חופשי בתוצאה של 2:04.9 דקות, במקום 12 במשחה ל-400 מטר חופשי בתוצאה של 4:25.0 דקות, במקום 11 במשחה ל-1500 מטר חופשי בתוצאה של 17:57.0 דקות, במקום 11 במשחה שליחים 4x100 מטר חופשי בתוצאה של 3:43.9 דקות ובמקום שמיני במשחה שליחים 4x200 מטר חופשי בתוצאה של 8:12.1 דקות, בשלב המוקדמות הרביעייה השוודית קבעה תוצאה של 8:10.9 דקות. באליפות אירופה בשחייה שנערכה בברצלונה, ספרד בשנת 1970 זכה לארסון ב-4 מדליות, מהן 3 זהב. מדליות זהב במשחה ל-400 מטר חופשי בשיא עולם חדש של 4:02.6 דקות, במשחה ל-200 מטר מעורב אישי בשיא עולם חדש נוסף של 2:09.3 דקות ובמשחה ל-400 מטר מעורב אישי בתוצאה של 4:36.2 דקות ומדליית כסף במשחה ל-200 מטר חופשי בתוצאה של 1:55.7 דקות. בנוסף, הוא סיים במקום רביעי במשחה שליחים 4x200 מטר חופשי בתוצאה של 7:57.7 דקות. באולימפיאדת מינכן (1972) זכה לארסון בשתי מדליות זהב במשחה ל-200 מטר מעורב אישי בשיא עולם חדש של 2:07.17 דקות, לפני שלושה שחיינים מארצות הברית, טים מקי (2:08.37 דקות) סטיב פורניס (2:08.45 דקות) וגארי הול סניור (2:08.49 דקות) ובמשחה ל-400 מטר מעורב אישי בשיא אולימפי חדש של 4:31.98 דקות לפני מקי שקבע תוצאה זהה ואנדראש הרגיטאי מהונגריה (4:32.70 דקות). בנוסף, הוא סיים במקום רביעי במשחה שליחים 4x200 מטר חופשי בתוצאה של 7:47.37 דקות, במקום 13 במשחה ל-400 מטר חופשי בתוצאה של 4:09.88 דקות ובמקום 14 במשחה שליחים 4x100 מטר מעורב בתוצאה של 4:06.67 דקות, הוא שחה את סגנון החזה. באליפות העולם בשחייה שנערכה בבלגרד, לשעבר יוגוסלביה בשנת 1973 זכה לארסון במדליית זהב במשחה ל-200 מטר מעורב אישי בתוצאה של 2:08.36 דקות, לפני סטן קרפר מארצות הברית (2:08.43 דקות) ודייוויד וילקי מבריטניה (2:08.84 דקות). בנוסף, הוא סיים במקום חמישי במשחה שליחים 4x200 מטר חופשי בתוצאה של 7:45.58 דקות. בשנת 1979 זכה לארסון להיכלל בהיכל התהילה הבינלאומי של השחייה.[1] מדיה וקבצים בנושא גונאר לארסון בוויקישיתוף התפתחות שיא העולם במשחה ל-200 מטר מעורב אישי (ויקיפדיה האנגלית) התפתחות שיא העולם במשחה ל-400 מטר חופשי (ויקיפדיה האנגלית) גונאר לארסון, באתר הוועד האולימפי הבין-לאומי גונאר לארסון, באתר olympedia.org גונאר לארסון, באתר Swimrankings גונאר לארסון (אורכב 26.10.2016 בארכיון Wayback Machine), באתר Sports123 (באנגלית)
מגוואטי סוקרנופוטרי

מגוואטי סוקרנופוטרי (באינדונזית Diah Permata Megawati Setiawati Sukarnoputri ‏האזנה‏Ⓘ‏) (נולדה ב-23 בינואר 1947) היא פוליטיקאית אינדונזית ומנהיגת האופוזיציה כראש מפלגת PDI-P. מגוואטי היא בתו של סוקרנו, נשיאה הראשון של אינדונזיה. בשנת 1999 התמודדה על נשיאות אינדונזיה מטעם המפלגה הדמוקרטית, אולם הפסידה בבחירות, בין השאר, בגלל התנגדות גורמים איסלמיים לכך שבראש המדינה תעמוד אישה. בבחירות זכתה מפלגתה ל-396 מושבים בפרלמנט והיא נבחרה לסגנית הנשיא. שימשה כסגנית נשיא אינדונזיה בשנים 1999–2001 תחת מנהיגותו של הנשיא עבד א-רחמן וחיד. כשהודח וחיד על ידי הפרלמנט ב-23 ביולי 2001, מונתה מגוואטי לנשיאת אינדונזיה במקומו. מיד לאחר הבחירות מינתה לסגנה את מנהיג המפלגה המוסלמית, כדי למנוע התנגדות לכהונתה על רקע היותה אישה. היא כיהנה כנשיאה עד ל-20 באוקטובר 2004 והייתה האישה הראשונה שכיהנה בתפקיד זה במדינה. היא הפסידה את הנשיאות לסוסיליו באמבאנג יודהויונו ב-2004 ולאחר מכן ב-2009. ב-2004 היא דורגה כאישה ה-8 ברשימת מאה הנשים החזקות בעולם של מגזין פורבס. בעלה השלישי של מגוואטי הוא תופיק כיאמס. אתר האינטרנט הרשמי של מגוואטי סוקרנופוטרי (באינדונזית) מדיה וקבצים בנושא מגוואטי סוקרנופוטרי בוויקישיתוף מגוואטי סוקרנופוטרי, באתר אנציקלופדיה בריטניקה (באנגלית) מגוואטי: סגנית נשיא אינדונזיה, באתר גלובס, 24 באוקטובר 1999 אינדונזיה: ואחיד הודח, סוקרנופוטרי מונתה לנשיאה, באתר ynet, 23 ביולי 2001 אינדונזיה: מגוואטי בחרה בסגן, באתר nana10‏, 26 ביולי 2001 ערך זה הוא קצרמר בנושא פוליטיקאים ובנושא אינדונזיה. אתם מוזמנים לתרום לוויקיפדיה ולהרחיב אותו.
אילן שושן

אילן שושן (נולד ב-3 בפברואר 1966) הוא במאי, מפיק, תסריטאי ושחקן ישראלי. שושן נולד, גדל והתחנך באשדוד. בעזרת מצלמת סופר שמונה שקיבל כמתנה לבר המצווה צילם את סרטיו הראשונים. את לימודי התיכון סיים בקיבוץ שפיים בשרון שם גם צילם סרטים עבור הקיבוץ. את שירותו הצבאי עשה ב"יחידת ההסרטה" של חיל החינוך, שם ביים בין היתר סרטי הסברה לצה"ל תחת מפקדו מנשה סמירה (לימים מנכ"ל הרשות השנייה לטלוויזיה ולרדיו). בסיום שירותו הצבאי החל שושן לעבוד בתעשיית הקולנוע הישראלי כעוזר במאי בסרטים שונים, ביניהם "נישואין פיקטיביים" (1988) ו"המיועד" (1989). בשנת 1992 החל ללמוד קולנוע בבית הספר סם שפיגל לקולנוע ולטלוויזיה. ב-2002 נישא לזוהרה בירס. בסיום לימודיו הצטרף שושן למתב, טלוויזיה בכבלים ושם הפיק בתחילה מגוון תוכניות טלוויזיה, בהן "אורי גלר בשידור חי" עם המנחים מיקי חיימוביץ' ויאיר לפיד, "טורפדו עם וילוז'ני" ותוכנית בידור שבועית "חיוך מעוך". בהמשך עבר שושן ממתב לערוץ 2 עם סרטו "בין שמיים למים" אשר שודר ברשת. ב-1994 ביים את תוכנית ההומור "נפלו על הראש" בערוץ 2. בשנים 1994–1997 שיחק בתפקיד משנה בסדרה "בת ים ניו יורק" בה גילם את דמותו של משה זליאט, בן למשפחה ממוצא עיראקי מבת ים שעושה חיל בעסקי הסרטים בניו יורק. בנוסף למשחקו בסדרה, ביים שושן את אחד מפרקי הסדרה. בשנת 2000 ביים שושן את המיני-סדרה "היעלמות" אשר שודרה בפריים טיים בערוץ 2. בשנת 2008 צילם את הסרט התיעודי "ענבל עמרם אינה עונה". כשנה לאחר מכן צילם סרט תיעודי על דודו טופז אשר עקב אחר טופז בחודשים האחרונים לפני שנעצר. לאחר התאבדותו של טופז שודרו בחדשות ערוץ 2 חלקים נבחרים מהסרט. בין הפרסומות שביים: קמפיין של 12 פרסומות לדיזל, סרט פרסומת לבנק דיסקונט, קלאב הוטל ועוד. שושן גם הופיע בתפקיד ראשי בקמפיין פרסומות "איקס מיקס תנובה" עבור חברת תנובה. לאורך השנים צילם שושן גם עשרות וידאו קליפים לתעשיית המוזיקה הישראלית. דודו טופז דוקומנטרי (2010) במאי ענבל עמרם אינה עונה (2008), במאי מי גנב את האוטו שלי (2008), במאי המזימה (2006), במאי אורחים זרים (2004), במאי אנשי הרייטינג (2001), במאי השרוף (2000), במאי היעלמות (2000), במאי ענת אלימלך - הסיפור האמיתי (1998), במאי בת ים - ניו יורק (1994 - 1997), שחקן נפלו על הראש (1994), במאי אילן שושן, במיזם "אישים" לתיעוד היצירה הישראלית אילן שושן, במסד הנתונים הקולנועיים IMDb (באנגלית) אילן שושן, באתר "אידיבי", מאגר הידע העברי לקולנוע ישראלי ועולמי קטע מסרטו של אילן שושן (אורכב 23.01.2020 בארכיון Wayback Machine) חדשות 2, 20 באוגוסט 2010 אמיר בן-דוד, שעתו היפה של מנשה סמירה, באתר הארץ, 3 בדצמבר 2004 משה בנימין, רייטינג: סרטו של אילן שושן "ענבל עמרם אינה עונה" שני אחרי חדשות 2, באתר ביזפורטל,‏ 23 באוקטובר 2008 מהדורה ראשונה - ענבל עמרם אינה עונה 22.10.08, באתר רשת דודו טופז בסרט שצולם לפני המעצר: "מי יתנצל בפניי?", באתר ‏מאקו‏, 20 באוגוסט 2009 לי-אור אברבך, בעקבות מותו של דודו טופז: רשת מקדימה את שידור הסרט של אילן שושן, באתר nrg‏, 20 באוגוסט 2009
הר געש מורכב

הר געש מורכב הוא הר געש מעורב המורכב מכמה חרוטים ומבנים געשיים. כל הר געש עשוי להיות מורכב מאחר שהוא נוצר באמצעות זרמי לבה חוזרים ונשנים, שכבות רבות של אפר געשי, כיפה געשית או חרוט געשי הולך וגדל. עם זאת, "הר געש מורכב" נקרא כך בשל המערכות המורכבות והמרובות היוצרות אותו ולא בשל הישנות התפרצויותיו. למעשה, כל הר געש המורכב מיותר מאשר צינור הזנה אחד יכול להיקרא הר געש מורכב. אף שהרי געש מורכבים מהווים מבנים געשיים חריגים, הם נפוצים בעולם ונוצרו לאורך הזמן הגאולוגי. הרי געש כאלה עשויים לכלול כמה צינורות הזנה, כמה חרוטי אפר או שילוב של כמה מבנים געשיים. הרי געש מורכבים נוצרים כתוצאה משינויים בדפוסי ההתפרצות, מתזוזה של צינור ההזנה או מפריצתם של צינורות הזנה חדשים. הר געש מורכב עשוי להיווצר כאשר הר געש שכבתי גדל ומכסה מבנים געשיים שנוצרו בהתפרצויות קודמות, זרמי לבה וזרמים פירוקלסטיים – באמצעות התפרצויות חוזרות ונשנות היוצרות לועות וצינורות הזנה חדשים. קלדרות רבות מהוות הרי געש מורכבים הנוצרים לאחר התמוטטות תקרת תא מאגמה, כאשר בתוך הקלדרה נפערים לועות ונוצרים חרוטים וכיפות חדשים. מבנים חדשים אלה עשויים להיווצר לא רק על קרקעית הקלדרה אלא גם בשוליה, ויוצרים מתחם געשי הנקרא מתחם קלדרה. המבנים החדשים במתחם הקלדרה עשויים להיקרא הרי געש בזכות עצמם. מתחמי קלדרות כאלה הם ילוסטון, קלדרת לונג ואלי במזרח קליפורניה וקלדרת בנט לייק (Bennett Lake Caldera) בקולומביה הבריטית. הר הגעש סנטיאגואיטו (Santiaguito) בגואטמלה הוא שלוחה פעילה של הר הגעש סנטה מריה. התפרצותו באוקטובר 1902 בעוצמה VEI6 במדד התפרצות געשית נחשבת לאחת ההתפרצויות העזות ביותר שאירעו במאות השנים האחרונות. בגוואטמלה נמצא גם פקאיה – הר געש בזלתי המורכב מאשכול של כיפות לבה דקיטית ומבנים חרוטיים. התמוטטות פקאיה לפני כ-1,100 שנים יצרה קלדרה, שבשוליה צמחו הלועות הצעירים הפעילים בהווה. הר הגעש לוקון-אמפונג הוא הר געש מורכב פעיל באי סולאווסי שבאינדונזיה הכולל שני חרוטים געשיים רדומים השוכנים במרחק של 2.2 קילומטרים אחד מהשני: הר לוקון והר אמפונג ולוע געשי פעיל, טוֹמְפַּלוּאַן (Tompaluan), השוכן באוכף שביניהם. מאז המאה ה-19 מתרכזת כל הפעילות הגעשית בלוע טוֹמְפַּלוּאַן. דוגמאות נוספות מרחבי העולם: טונגרירו במרכז האי הצפוני של ניו זילנד, איסקיה – אי געשי באיטליה, האי הרד ואיי מקדונלד – איים געשיים בדרום האוקיינוס ההודי, בארו בפנמה, גלראס (Galeras) באנדים הקולומביאנים, סאנגיאנג אפי, אינדונזיה ורבים אחרים. גאולוגיה - מונחים וולקנולוגיה התפרצות געשית הר געש סנטה מריה וסנטיאגואיטו פקאיה בתוכנית לגעשיות עולמית
קאנדה

קאנדה (בקנאדה: ‏ಕನ್ನಡ‏Ⓘ‏, באנגלית: Kannada) היא שפה ממשפחת השפות הדראווידיות. מדוברת במדינת קרנאטקה שבדרום הודו, והיא אחת משתי השפות הרשמיות במדינה זו (השנייה היא אנגלית). מספר הדוברים מוערך בכ-38 מיליון. סדר המילים בתחביר הוא נושא-מושא-נשוא, שהוא התחביר הנפוץ בשפות דראווידיות. בקאנדה שלושה מינים (זכר, נקבה, סתמי או נפוץ) ושני מספרים (יחיד ורבים). שמות עצם מסווגים לפי "אנושי" ו"לא-אנושי", כמו בשפות דראווידיות אחרות. שמות העצם האנושיים מסווגים לזכר ונקבה, ואילו שמות העצם הלא-אנושיים מסווגים כחסרי מין. הכתב מכיל 49 אותיות פונטיות. קאנדה, באתר אנציקלופדיה בריטניקה (באנגלית) ערך זה הוא קצרמר בנושא הודו. אתם מוזמנים לתרום לוויקיפדיה ולהרחיב אותו.